display week best in show winners | The Toonari Post - News, Powered by the People!
display week best in show winners NG Stellastraat | NG Kerk Suidoos-Pretoria Waterkloof | Page 3
Danville Gesinsdag – Sondag 10 Junie
Posted on 2018/05/21 by Sonja Retief
Die Sondag net na die Gemeentefees sit ons die partytjie voort met ‘n oggend van pret en saamkuier by Laerskool Generaal Beyers in Danville. Ons nooi 500 mense van die Danville gemeenskap om saam met ons kos te maak en te kuier, en dit is elke jaar ‘n groot makietie!
Ons pak ook vooraf 120 kospakke vir gesinne om hulle te help deur die wintervakansie. Jy kan ons help deur ‘n kospak te borg vir R800. Gesels met Fouché as jy meer wil weet van hierdie jaar se uitreik.
Posted in Uitreik	| Comments Off on Danville Gesinsdag – Sondag 10 Junie
Bybel in ons lewe : 27 Mei – “Stadig oor die klippertjies”
Hierdie kwartaal se Bybel in ons lewe-reeks skop af volgende Sondag 27 Mei om 19:00 met die tema “Stadig oor die klippertjies”. Die wêreld waarin ons leef laat ons voel asof ons teen ‘n vreeslike spoed (moet) hardloop om by te hou, en ons raak al verder agter! Vir Christene is dit belangrik om hierteen weerstand te bied. Kan die Bybel ons help hiermee? Of het die ou wysheid niks te sê oor hierdie (skynbaar) nuwe verskynsel nie? Kom dink en gesels saam met Fouché Sondagaande 19:00 en Woensdagoggende 9:00.
Posted in Bybel in ons lewe, Toerusting	| Comments Off on Bybel in ons lewe : 27 Mei – “Stadig oor die klippertjies”
Mamelodi-Oos Gholfdag – 9 Junie
Mamelodie-Oos Gemeente bied ‘n gholfdag aan om hulle gemeentefondse te probeer stuif. Dié dag vind plaas op Vrydag 9 Junie by die Silver Lakes Gholfbaan. Inskrywingsgeld is R2000 per vierbal. Indien jy op dié manier ‘n bydrae vir die gemeente kan maak, kontak asseblief vir Anton. (083 488 712). Enige ander bydraes vir die dag kan ook met Anton bespreek word. Dankie!
Posted in Algemeen	| Comments Off on Mamelodi-Oos Gholfdag – 9 Junie
Boekbesprekings : 6 Junie 2018 – Stroomop saam met Harald
Stroomop. Dit is die titel van Harald Pakendorf se boek waarin hy nadink oor sy lewe as koerantman. Hoe sy oortuiginge met die politici van sy tyd begin verskil het, en wat hy ervaar het as iemand in die brandpunt. Tydens ons boekbespreking van 6 Junie 19:00 gaan Harald self oor sy boek en die agtergrond daarvan kom praat. Laat ons boeke vat!
Posted in Leeskring, Toerusting	| Comments Off on Boekbesprekings : 6 Junie 2018 – Stroomop saam met Harald
Posted on 2018/05/14 by Sonja Retief
Chris Barnard, die skrywer, het ‘n kortverhaal geskryf met die titel “My broer se kraai”. In die verhaal kom my broer met ‘n beseerde kraai by die huis aan. Die kraai het sy vlerk gebreek. My broer het met liefde die kraai versorg, die vlerk gespalk en kos en water vir die kraai gegee. Hy het die beseerde kraai in ‘n koutjie in sy kamer gesit. Elke dag was dit dieselfde ritueel. Die kraai kry kos en water en my broer gesels met die kraai. Die kraai het baie gou gesond geword en die vlerk begin flap. Almal in die gesin het my broer aangespoor om die kraai los te laat. My broer wou nie, want het hy gesê “Dit is my kraai”.
Die kraai wou vlieg en my broer wou nie die kraai laat gaan nie. Die kraai het opgehou eet en al hoe maerder geword. Op ‘n dag het my broer die waagmoed gehad om die koutjie se deur oop te maak. Dadelik het die kraai weggevlieg. Toe het my broer begin siek word – siek van verlange, want sy kraai was weg. As ons van die skool af by die huis gekom het, het my broer met groot verwagting na die koutjie gehardloop om te kyk of die kraai nie dalk teruggekom het nie. Maar elke keer het hy met dieselfde terleurstelling aan tafel gaan sit en geweier om te eet.
Tot een dag. Die dag wat hy by die koutjie gekom het en die kraai was terug. Daar was ongekende vreugde in die huis. My broer het die koutjie se deur oopgelos en die kraai kon uitvlieg net wanneer hy wou, maar het elke keer weer teruggekom. Daardie dag het die kraai my broer se kraai geword.
Dit bly vir my ‘n baie mooi storie en wou graag die storie op Charlotte en Abel se troue vir hulle vertel. Die verhaal moes hulle aanspoor sodat twee harte wat saamklop mekaar nie insluk nie. Hoe verder ek die storie vertel het, hoe swaarder het ek gekry. Soveel so dat die trane spontaan my oë laat swem het. Skielik kom ek agter dat ek die storie nie vir hulle vertel nie, maar vir myself! ‘n Pa wat sukkel om die koutjie se deur oop te laat.
Gister het ek die pasgetroudes op die lughawe gaan haal. Hulle gelukkige saamwees het my gerus gestel. Ons dogter het ‘n nuwe koutjie gekry, maar sy sal altyd ons dogter bly.
Posted in Soos ek dit sien	| Comments Off on My broer se kraai
Senior lidmate – 24 Mei – Wat het die lewe vir Pik Botha geleer?
Dis waar, oud-minister Pik Botha (86) is die gas van die senior lidmate op ons byeenkoms van 24 Mei in die binnehof. Mnr Botha, wat bekend is as ‘n charismatiese persoonlikheid en ‘n politikus wat ‘n deurslaggewende rol in die Suid-Afrikaanse geskiedenis gespeel het, het ingestem om op dié dag saam met ons te kuier en sy gedagtes oor wat die lewe hom geleer het, met ons te deel.
Om die dag verder in te kleur gaan daar ‘n biltongsop, ‘n soet broodjie en baie lekker tee wees. As jy dalk gewonder het wat jy op daardie dag gaan doen, dan weet jy nou! Soos altyd is die geleentheid oop vir ieder wat dit graag wil bywoon. Kan ons net vra dat jy ‘seblief die kerkkantoor sal laat weet sodat ons kan weet hoeveel keer daar vir die vermeerdering van die brood gevra moet word! Soos gewoonlik begin ons byeenkoms 10:00.
Posted in Onderlinge sorg	| Comments Off on Senior lidmate – 24 Mei – Wat het die lewe vir Pik Botha geleer?
15:00 Stellastraat Faith Community
18:00 Aanddiens in kerk - Marina de Wet
18:00 Adoramusdiens in kapel - Tienie Bosman
Senior lidmate byeenkoms 2018/08/08
Bybel in ons lewe – Jesus se grootste preek 2018/08/08
Musiek in ’n erediens en jou ervaring daarvan in Stellastraat 2018/06/18
My oë kan die rook nie hanteer nie 2018/06/18
Skielik besef jy, jy het genoeg 2018/06/18